Document ID: 31994R2381

Komisijas Regula (EK) Nr. 2381/94
(1994. gada 30. septembris),
ar ko groza II pielikumu Padomes Regulai (EEK) Nr. 2092/91 par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Regulu (EEK) Nr. 2092/91 (1991. gada 24. jūnijs) par lauksaimniecības produktu bioloģisku ražošanu un norādēm par to uz lauksaimniecības produktiem un pārtikas produktiem [1], kurā jaunākie grozījumi izdarīti ar Komisijas Regulu (EK) Nr. 1468/94 [2], un jo īpaši tās 13. pantu,
tā kā dažas dalībvalstis ir lūgušas Regulas (EEK) Nr. 2092/91 II pielikumā iekļaut dažus tajā neminētus mēslošanas līdzekļus, jo tos pašlaik izmanto bioloģiskajā lauksaimniecībā atbilstīgi bioloģiskās lauksaimniecības prakses kodeksam, ko tradicionāli piemēro dažās Kopienas valstīs; tā kā, izskatot šos lūgumus, ir konstatēts, ka minētās prasības ir ievērotas;
tā kā jāprecizē arī dažu Regulas (EEK) Nr. 2092/91 II pielikumā iekļauto mēslošanas līdzekļu apraksts, lai garantētu šo produktu iedabu un izcelsmi;
tā kā ir precīzāk jādefinē dažu mēslošanas līdzekļu izmantošanas nosacījumi un prasības attiecībā uz to sastāvu, lai garantētu to prasību pilnīgu izpildi, kas nosaka iekļaušanu Regulas (EEK) Nr. 2092/91 II pielikumā, kā minēts 7. panta 1. punkta b) apakšpunktā;
tā kā būtu jāparedz laiks to produktu krājumu likvidēšanai, kas ir izsvītroti no Regulas (EEK) Nr. 2092/91 II pielikuma A daļas;
tā kā šajā regulā paredzētie pasākumi saskan ar atzinumu, ko sniegusi komiteja, kas izveidota, ievērojot Regulas (EEK) Nr. 2092/91 14. pantu,
IR PIEŅĒMUSI ŠO REGULU.
1. pants
Ar šo Regulas (EEK) Nr. 2092/91 II pielikuma A daļu aizstāj ar šīs regulas pielikumu.
2. pants
Šī regula stājas spēkā septītajā dienā pēc publicēšanas Eiropas Kopienu Oficiālajā Vēstnesī.
Produktus, kas izsvītroti no Regulas (EEK) Nr. 2092/91 II pielikuma A daļas (kāda tā bija spēkā pirms šīs regulas stāšanās spēkā), turpmāk drīkst izmantot saskaņā ar iepriekšējiem nosacījumiem līdz esošo krājumu izlietošanai, bet ne vēlāk par 1995. gada 1. jūliju.
Regulas (EEK) Nr. 2092/91 II pielikuma A daļā minētos produktus, uz ko attiecas stingrāki nosacījumi nekā tie, kas bija spēkā pirms šīs regulas spēkā stāšanās dienas, turpmāk drīkst izmantot saskaņā ar iepriekšējiem nosacījumiem līdz esošo krājumu izlietošanai, bet ne vēlāk par 1995. gada 1. jūliju.
Šī regula uzliek saistības kopumā un ir tieši piemērojama visās dalībvalstīs.
Briselē, 1994. gada 30. septembrī

Labels: 3
17
6